Diari Oficial de la Generalitat Valenciana


Sumari del DOGV 9492, del 19-12-2022 (2022/11431)

RESOLUCIÓ de 30 de novembre de 2022, de la directora general de Personal Docent, per la qual es nomena la Comissió de Coordinació Tècnica que ha de actuar en el procediment selectiu extraordinari d'estabilització per a l'ingrés, mitjançant concurs de mèrits, als cossos docents, convocat per l'Ordre 66/2022, de 15 de novembre, de la Conselleria d'Educació, Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9492

Data del DOGV
:   19-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11538


Data del document
:   30-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 30 de novembre de 2022, de la directora general de Personal Docent, per la qual es nomena la Comissió de Coordinació Tècnica que ha de actuar en el procediment selectiu extraordinari d'estabilització per a l'ingrés, mitjançant concurs de mèrits, als cossos docents, convocat per l'Ordre 66/2022, de 15 de novembre, de la Conselleria d'Educació, Cultura i Esport. [2022/11733]  
  
De conformitat amb el que s'estableix en la base 5.2 de l'Ordre 66/2022, de 15 de novembre, de la Conselleria d'Educació, Cultura i Esport (DOGV 9473, 18 de novembre) per la qual es convoca un procediment selectiu extraordinari d'estabilització per a l'ingrés, mitjançant concurs de mèrits, al cos de mestres i als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques, professors d'Arts Plàstiques i Disseny i mestres de taller d'Arts Plàstiques i Disseny, aquesta Direcció General de Personal Docent ha resolt:  
  
  
Primer  
Nomenar la comissió de coordinació tècnica que figura en l'annex d'aquesta resolució, les funcions de la qual són les de coordinar i assessorar l'actuació de les comissions de baremació i dels tribunals, cooperar amb la Direcció General de Personal Docent pel que fa al desenvolupament del procediment selectiu i vetlar pel bon funcionament d'aquest, així com establir protocols d'actuació davant les incidències que puguen sorgir.  
  
Segon  
Els seus membres hauran d'abstindre's d'intervindre quan concórrega en ells alguna de les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren realitzat tasques de preparació d'aspirants a proves selectives per als mateixos cossos docents i la mateixa especialitat en els cinc anys anteriors a la publicació d'aquesta convocatòria. La persona titular de la presidència sol·licitarà d'aquelles persones que integren la comissió de coordinació tècnica una declaració expressa de no trobar-se en les circumstàncies esmentades i notificarà a la Direcció General de Personal Docent les abstencions que tinguen lloc entre els seus membres.  
El termini per a manifestar l'abstenció serà de cinc dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, aquelles persones que participen en el procés podran recusar les persones que integren la citada comissió quan hi concórrega alguna de les circumstàncies previstes en el primer paràgraf.  
  
Tercer  
Les persones que actuen com a membres de la comissió de coordinació tècnica en aquest procediment selectiu tindran dret a la indemnització per raó del servei prestat que recull el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig.  
El personal docent el lloc de treball del qual estiga situat fora del terme municipal de la seu d'actuació de la comissió de coordinació tècnica estarà acollit a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
Contra aquesta resolució, que posa fi a la via administrativa, es podrà interposar, potestativament, recurs de reposició davant la Direcció General de Personal Docent, en el termini d'un mes comptat des de l'endemà de la publicació; o be interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació.  
  
València, 30 de novembre de 2022.- La directora general de Personal Docent: M. Ángeles Herranz Ábalos.  
  
ANNEX   
  
CCT València  
  
Presidenta titular Moreno Fernandez, Lucia  
Secretaria Isasi Lopez, Maria Jose  
Vocal titular 1r Ortiz Ballester, Maria Elena  
Vocal titular 2n Ferreres Artiga, Antoni  
Vocal titular 3r Carbo Marro, Carme  
Vocal titular 4t Abellaneda Lario, Manuel  
Vocal titular 5é Ibañez Abad, Sonia  
Vocal titular 6é Muñoz Jimeno, Jose